༄༅། །རྡོ་རྗེ་སྙིང་བོ་རྒྱན་གྱི་ཕྱག་རྒྱའི་དཀྱིལ་ཆོག་བཞུགས་སོ། །
དནི་རྡོ་རྗེ་སྙིང་བོ་རྒྱན་གྱི་ཕྱག་རྒྱའི་དཀྱིལ་འཁོར་གྱི་ཆོ་ག་བཤད་པར་བྱ་སྟེ། དེ་ལ་
སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་གསུམ་སྟེ། བསྙེན་པའི་ཆོ་ག་
དང་། སའི་ཆོ་ག་དང་། སྟ་གོན་གྱི་ཆོ་གའོ། །བསྙེན་པ་ལ་ཡང་གཙོ་བོའི་བསྙེན་པ་ནི། ལྷ་
བསྒྲུབས་པས་ལྷ་དངོས་སུ་གྲུབ་པས་བཀའ་གནང་བ་དང་། རྫས་འབར་བ་དང་། མི་འཁྲུལ་བའི་
སྒྲ་དང་། འོད་ལ་སོགས་པའོ། །འབྲིང་དུས་ཀྱི་བསྙེན་པ་ནི། ལོ་དང་། ཟླ་དྲུག་དང་། ཟླ་བ་
གཅིག་ལ་སོགས་པའོ། །ཐ་མ་གྲངས་ཀྱི་བསྙེན་པ་ནི། བྱེ་བ་དང་། སུམ་འབུམ་དང་། གཙོ་བོའི་
འབུམ་དང་འཁོར་གྱི་ཁྲི་རྣམས་སོ། །དེ་ལ་ཕྱི་མ་འདི་ཙམ་གྱིས་ཀྱང་དཀྱིལ་འཁོར་འབྲི་བའི་ལས་
ལ་སོགས་པ་བྱེད་དོ། །འཁོར་གྱི་བསྙེན་པ་ནི། རྡོ་རྗེ་དབབ་པ་དང་། ལས་ཐམས་ཅད་པའི་
སྔགས་འབུམ་ཁྲི་བཟླའོ། །ཉེ་བའི་བསྙེན་པ་ནི། རྡོ་རྗེ་སློབ་དཔོན། བརྟན་ཞིང་དུལ་ལ་བློ་གྲོས་
ལྡན། །བཟོད་ལྡན་དྲང་ཞིང་གཡོ་སྒྱུ་མེད། །གསང་སྔགས་རྒྱུད་ཀྱི་སྦྱོར་ཤེས་པ། །དཀྱིལ་འཁོར་
བྲི་བའི་ལས་བྱའོ། །དེ་ཉིད་བཅུ་ནི་ཡོངས་ཤེས་ཤིང་། །སེམས་ཅན་ཀུན་ལ་མི་འཇིགས་སྦྱིན། །
ཐེག་པ་ཆེ་ལ་རྟག་དགའ་བ། །དེ་ནི་སློབ་དཔོན་ཡིན་པར་གསུངས། །ཞེས་པའི་མཚན་ཉིད་དང་
ལྡན་པའི་སློབ་དཔོན་ལ། དགེ་དང་སྡོམ་ལ་དགའ་བ་དང་། །རྟག་ཏུ་བླ་མ་ལ་གུས་དང་། །རྒྱུན་དུ་
ལྷ་རྣམས་མཆོད་བྱེད་པའི། །ཡོན་ཏན་ལྡན་པ་སློབ་མ་ཡིན། །ཞེས་པའི་མཚན་ཉིད་དང་ལྡན་
པའི་སློབ་མས་མནྜལ་ཕུལ་ཏེ། རྡོ་རྗེ་སློབ་དཔོནབདག་ལ་རྡོ་རྗེ་སྙིང་བོ་རྒྱན་གྱི་ཕྱག་རྒྱའི་དཀྱིལ་
58

༄༅། །རྡོ་རྗེ་སྙིང་བོ་རྒྱན་གྱི་ཆོས་སྐོར་བཞུགས་སོ། །
༼༢༽
:
འཁོར་དུ་དབང་བསྐུར་བ་བསྩལ་དུ་གསོལ། ཅེས་པ་ལན་གསུམ་གྱིས་གསོལ་བ་འདེབས་པར་
བྱེད་པས་སློབ་མ་ཉིད་དུ་ཁས་ལེན་པར་བྱེད་པ་ལ། ཁྱེད་ཉིད་དཀྱིལ་འཁོར་ཆེན་པོར་དབང་
བསྐུར་བའི་ཡོ་བྱད་རྣམས་སྟ་གོན་གྱིས་ཤིག ཡུལ་དུས་འདི་ལྟ་བུར་དབང་བསྐུར་བར་བྱའོ། །
ཞེས་བརྗོད་ལ། གནས་དབེན་ཞིང་ཡིད་དུ་འོང་བར་སྔར་གྱི་བསྙེན་པ་ཞག་བདུན་གསོ་ཞིང་། ལྷ་
དང་འབྱུང་བོ་ལ་ཐུན་མཚམས་སུ་གཏོར་མ་ཡང་དབུལ་བར་བྱའོ།
སའི་ཆོ་ག་ལ། ས་བརྟག་པ་ནི། མེ་ཏོག་འབྲས་བུ་ལྡན་པའི་རིགས། །གཙང་ཞིང་ཡིད་
འོང་ཆུ་ཡི་གནས། །དེ་དག་དཀྱིལ་འཁོར་བྲི་བ་ཡི། །ལས་ལ་སངས་རྒྱས་ཀུན་གྱི་བསྔགས། །གང་
ན་འབབ་ཆུ་མང་བོ་དག །དང་པ་བཞད་ཀྱིས་བརྒྱན་ཡོད་པ། །དེར་ནི་སྔགས་པ་བློ་ལྡན་གྱིས། །
རྫོགས་སངས་རྒྱས་ཀྱི་དཀྱིལ་འཁོར་བྲི། །སངས་རྒྱས་རྣམས་དང་རང་མགོན་དང་། །དེ་བཞིན་
རྒྱལ་སྲས་ཉན་ཐོས་ཀྱིས། །ས་ཕྱོགས་གང་དག་བསྟེན་པ་ནི། །དེ་དག་ཐུབ་པས་རྟག་ཏུ་བསྔགས། །
ཕྱོགས་གཞན་རྣམ་པ་སྣ་ཚོགས་པ། །ལྷ་རྣམས་ཀུན་དགའ་བཟང་བོ་དང་། །ཁྱིམ་དང་ཡང་ཐོག་
ཉམས་དགའ་དང་། །མཚོ་དང་སྐྱེད་མོས་ཚལ་མཛེས་དང་། །མཆོད་རྟེན་གྲྭ་ཁང་བ་ལང་ལྷས། །
འབབ་ཆུ་འདུས་པའི་མདོ་དག་དང་། །ལྷ་ཡི་གནས་རྣམས་ཐམས་ཅད་དང༌། །དེ་བཞིན་ཁང་བ་
སྟོང་བར་ཡང་། །སློབ་མ་དག་ལ་ཕན་འདོད་ཕྱིར། །ནན་ཏན་དུ་ནི་དཀྱིལ་འཁོར་བྲི། །ཡང་ན་
ཡིད་དུ་འོང་བའི་ས། །གང་ཡང་རུང་བར་བྲི་བར་བྱ། །ཞེས་པ་ལ་སོགས་པ་མདོར་ན་ས་གཞི་
གང་མཐོ་དམན་སྙོམས་ཤིང་། །གཙང་ལ་སྣུམ་པ་ཚེར་མ་ལ་སོགས་ཟུག་རྔུ་རྣམས་སྤངས་པ། བྱང་
ཤར་དུ་གཞོལ་བར་ཁྲུ་གང་ཙམ་བརྐོས་ནས་ས་དེས་བཀང་བས་ལྷག་ན་བཟང་། མཉམ་ན་འབྲིང་།
དམའ་ན་ངན་པས་སྤང་བར་བྱ་ཞིང་། གཞན་ཡང་ཕྱི་དང་ནང་གི་མཚན་མ་བཟང་ངན་ལེགས་
པར་བརྟགས་ནས་བྱའོ། །ས་སྦྱང་བ་ལ་ཡུལ་གྱི་ཁྱད་པར་ནི། །དྲང་སྲོང་གནས་དང་བ་ལང་ལྷས། །
59

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཕུག་དང་རི་ཡི་རྩེ་མོ་དང་། །ས་གཞི་གང་ན་འཐས་པ་དང་། །ཡང་ཐོག་དང་ནི་རྡོ་ལེབ་དང་། །
མཆོད་རྟེན་དྲུང་དང་འབབ་ཆུའི་གླིང་། །མཚོ་རྣམས་ཀྱི་ནི་འགྲམ་དག་ཏུ། །ས་གཞི་སྦྱངས་ཤིང་
བརྟགས་པ་དག །ནན་ཏན་དུ་ནི་བྱ་མི་དགོས། །དེར་ནི་ཟུག་རྔུ་དབྱུང་མི་དགོས། །འཐས་པར་
བཅག་ཀྱང་དོར་མི་དགོས། །མཐོ་དམན་ལ་སོགས་སྐྱོན་རྣམས་ཀྱང་། །དེར་ནི་དགོས་པ་བསྐྱེད་
མི་དགོས། །ཞེས་པ་ལྟར་གནས་དེ་དག་ཏུ་ས་གཞིའི་ཟུག་རྔུ་བསལ་བ་དང་། །བརྐོས་པའི་སྒོ་
ནས་བརྟག་པ་དང་། འཐས་པར་བཅག་པ་ལ་སོགས་པ་མི་དགོས་ལ། དེ་ལྟ་བུ་མ་ཡིན་པའི་གནས་
རྣམས་སུ་དེ་དག་ངེས་པར་བྱ་དགོས་སོ། །དེ་ཡང་འདིར་གཙང་བའི་ས་ཕྱོགས་རྡོ་བ་དང་། གྱོ་མོ།
ཐལ་བ་དང་། སོལ་བ་དང་། ཕུབ་མ་དང་། རུས་པ་སྤངས་པ་ཤིན་ཏུ་གཙང་ཞིང་ཡངས་པར་སྲོག་
ཆགས་མེད་པའི་ཆུ་དྭངས་པའི་རྣམ་ལྔའམ། ཙན་དན་དང་། ག་བུར་དང་། གུར་ཀུམ་གྱི་ཕྱེ་མ་
བསྲེས་པ་ལ་ལས་སྔགས་བཟླས་ཏེ་ས་ཕྱོགས་དེར་ཕྱོགས་བཞི་དང་། སྟེང་དང་། འོག་དང་། ཐད་
ཀ་ཐམས་ཅད་དུ་བསང་གཏོར་བྱའོ། །དེ་ནས་ཁྲུ་སྟོང་ངམ། ལྔ་བརྒྱ་བ་རབ་དང་། །ལྔའམ་དོ་བ་
འབྲིང་དང་། ཁྲུ་གང་བ་ཐ་མའི་དཀྱིལ་འཁོར་བྲི་བར་བྱ་བའི་ཕྱིར་ས་ཕྱོགས་དེར་དཀྱིལ་འཁོར་
གྱི་ཉིས་འགྱུར་གྱི་ཆར་ཁྲུ་དོ་ཙམ་བརྐོས་ལ། རྡོ་བ་དང་། ཐལ་བ་དང་། སོལ་བ་དང་། རུས་པ་
དང་། སྐྲ་ལ་སོགས་པ་དང་། སྲོག་ཆགས་ཀྱི་རིགས་སྣ་ཚོགས་པ་མཐོང་ན་སའི་ཕྱོགས་གཞན་དུ་
བརྐོ་བར་བྱ་སྟེ། ཇི་ལྟར་ཡང་རྡོ་ལ་སོགས་པའི་སྐྱོན་རྣམས་མི་གནོད་པའི་སྒོ་ནས་རབ་ཏུ་བསལ་
ནས། ཆུ་ཀླུང་གི་སའམ། གྲོག་མཁར་གྱི་ས་གཙང་མ་སྲོག་ཆགས་མེད་པ་ལ་སྲོག་ཆགས་མེད་
པའི་བ་བྱུང་ལྔ་བསྲེས་པ་དྲི་ཞིམ་པོས་སྦྲུས་པའི་ལས་དང་མཐུན་པའི་སས་བཀང་ལ། ལས་ཐམས་
ཅད་པའི་སྤོས་ཆུས་བཏབ་ཅིང་འཐས་པར་བཅགས་ཏེ། ངོས་བསྙམས་ནས་བའི་ལྕི་བ་ས་ལ་མ་
ལྟུང་བ་གཅིན་དང་བསྲེས་པས་བྱང་ཤར་ནས་ཁྱབ་པར་ཁྱུགས་ཏེ། དེའི་དབུས་སུ་ཁུང་བུ་ཅུང་
60

༄༅། །རྡོ་རྗེ་སྙིང་བོ་རྒྱན་གྱི་ཆོས་སྐོར་བཞུགས་སོ། །
ཕུ༽
',
ཞིག་བརྐོས་ནས། ལས་སྔགས་བཟླས་ཤིང་ལས་དང་མཐུན་པའི་སྨན་དང་འབྲུ་རྣམས་དང་བཅས་
པའི་རིན་པོ་ཆེའི་གཏེར་བཅུག་སྟེ། སྔར་ལྟར་ངོས་བསྙམས་ནས། ཨོཾ་བཛྲ་ས་ཏྭ་ཧཱུཾ། ཞེས་པའི་
སྔགས་བཟླས་ཤིང་ལག་པ་གཡོན་ས་ལ་རེག་སྟེ། གཡས་པས་བ་བྱུང་ལྔ་ལ་སྔགས་དེ་ཉིད་བཟླས་
པའི་བསང་གཏོར་བྱ་ཞིང་བྱུགས་ལ། ས་བྱང་ཆུབ་ཀྱི་སེམས་ཐོག་མཐའ་མེད་པའི་རང་བཞིན་དུ་
མོས་ནས་ཨོཾ་བྷྱ། ཞེས་པས་རྡོ་རྗེའི་རང་བཞིན་དུ་བསམ་མོ། །གལ་ཏེ་ཟུག་རྔུའི་ཉེས་པ་དབྱུང་མི་
ནུས་པའམ། དབྱུང་མི་དགོས་པ་དྲང་སྲོང་གི་གནས་ལ་སོགས་པ་གཉུག་མར་གནས་པའི་གཞི་
ལ་ནི་བྱི་དོར་ལེགས་པར་བྱས་ནས་ལག་པས་རེག་ཅིང་སྔར་ལྟར་བསང་གཏོར་བྱའོ། །དེས་ནི།
ཚེས་གྲངས་ངན་དང་དུས་མིན་དང་། །གནས་མེད་ཆོ་ག་མི་ལྡན་པར། །མཁས་པས་དཀྱིལ་
འཁོར་མི་བྲིའོ། །བྲིས་ན་དགོས་པ་མེད་པར་འཆི། །ཞེས་བཤད་པས་ཡུལ་དང་དུས་སྐབས་དང་
ཆོ་ག་རྣམ་པར་དག་པས་ས་སྦྱང་བ་ལ་སོགས་པ་བྱའོ། །ས་གཟུང་བ་ནི། གནས་ཁང་ཕྱགས་དར་
。
བྱ་ཞིང་བླ་ཡོལ་དང་རྟེན་མཆོད་ལ་སོགས་པ་བཀོད་ལེགས་སུ་བཀྲམ། རྡོ་རྗེ་དྲིལ་བུ་ལ་སོགས་
པའི་ཡོ་བྱད་རྣམས་ལེགས་པར་བཤམས་ནས། ཕྱི་ནང་གི་ཁྲུས་བྱས་བྱུག་པས་བྱུགས་ཤིང་། གོས་
དང་རྒྱན་སྣ་ཚོགས་ཀྱིས་བརྒྱན་པ་དཀྱིལ་འཁོར་གྱི་དབུས་སུ་འདུག་ལ། བདག་གི་དཀྱིལ་
འཁོར་ཡོངས་སུ་རྫོགས་པ་བསྒོམས་ཏེ། རྡོ་རྗེ་སློབ་དཔོན་རྡོ་རྗེ་སྙིང་བོ་རྒྱན་གྱི་ང་རྒྱལ་འཛིན་
པ་ལ་མི་བསྐྱོད་པ་ལ་སོགས་པའི་ང་རྒྱལ་འཛིན་པའི་སྒྲུབ་གཡོག་དང་བཅས་རྡོ་རྗེ་དྲིལ་བུ་འཛིན་
པས་ཉེར་སྤྱོད་ལྔས་མཆོད་ཅིང་། སངས་རྒྱས་རང་བཞིན་ཁྱེད་ལ་འདུད། །སྤྱོད་པའི་རང་བཞིན་
ཁྱེད་ལ་འདུད། །དམ་པའི་རྒྱུར་གྱུར་ཁྱེད་ལ་འདུད། །སྣ་ཚོགས་མཛད་པ་ཁྱེད་ལ་འདུད། །དཔའ་
བོ་མདུད་པ་ཁྱེད་ལ་འདུད། །གསང་བའི་ཆོས་ལྡན་ཁྱེད་ལ་འདུད། །ཞི་བཞི་ཐུགས་ལ་ཕྱག་
འཚལ་འདུད། །ཅེས་པས་བསྟོད་དོ། །དེ་ནས་མཎྜལ་འབུལ་བ་སོ་སོའི་སྔོན་དུ་འགྲོ་བའི་སྒོ་ནས།
61

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐལ་མོ་
མགོན་པོ་ཁྱེད་ལ་གསོལ་བ་ནི། །སངས་རྒྱས་ཀུན་གྱི་འཁོར་ལོ་ཆེ། །རྡོ་རྗེ་སྙིང་བོ་རྒྱན་ཆེན་གྱི། །
ཆོ་ག་མཆོག་ནི་བཤད་དུ་གསོལ། །ཞེས་གསོལ་བ་གདབ་ཅིང་། སྒྲུབ་གཡོག་མེད་ནའང་མོས་
ནས། རང་གིས་དངོས་སུ་བརྗོད་པར་བསམ་མོ། །དེ་ནས་རང་ཉིད་ཕྱག་ནརྡོ་རྗེའི་ང་རྒྱལ་དུ་
འཕོས་ནས། སློབ་མ་དང་བཅས་པ་རྣམས་ཁྲོ་བོའི་ཆས་སུ་ཞུགས་ཏེ། རྡོ་རྗེ་ཁུ་ཚུར་གཉིས་
བཅངས་པ་ལས་མཛུབ་མོ་གཉིས་བརྐྱངས་ཏེ་བསྣོལ་བ་གྱེན་དུ་འདེགས་པ་ལྟར་བྱས་པས་
དཀྱིལ་འཁོར་ནམ་མཁར་བཏེགས་ཏེ། ཤར་དུ་བལྟས་ནས་མཉམ་པའི་སྟབས་བྱས་ལ།
སྤྱི་བོར་སྦྱར་ཏེ། ཨོཾ་སརྦ་ཏ་ཐཱ་ག་ཏ་པཱ་ད་བན་དྷ་ནཾ་ཀ་རོ་མི། ཞེས་པས་དེ་བཞིན་གཤེགས་པ་
ཐམས་ཅད་ལ་ཕྱག་བྱས་ནས། ཐལ་མོ་སྙིང་གར་ཕབ་ནས་ཁྲོ་བོའི་ང་རྒྱལ་དང་ལྡན་པས། ལག་པ་
གཉིས་པད་ཀོར་བྱེད་ཅིང་རྡོ་རྗེ་གསོལ་བ་དང་དྲིལ་བུ་འཁྲོལ་བས་རྒྱུན་གྱི་འགྲོས་ཀྱིས་གར་བྱེད་
ཅིང་། ཧཱུཾ་ཞེས་དྲག་ཏུ་སྒྲོག་པ་དང་བཅས་པར་དབང་ལྡན་ནས་བརྩམས་ཏེ། སྒྲུབ་གཡོག་རྣམས་
དང་ལྷན་ཅིག་གཡས་སྐོར་བྱས་ནས་དབུས་སུ་སོང་ལ། ཤར་དུ་བལྟས་ནས་མཉམ་པའི་རྐང་
སྟབས་བྱས་ཏེ། རྡོ་རྗེ་ཅན་བདག་འཁོར་བཅས་ཀྱིས། །སྦྱིན་བདག་རྣམས་ཀྱིས་བྱང་ཆུབ་དང་། །
འགྲོ་བ་ཀུན་གྱིས་བླ་མེད་པའི། །ཡེ་ཤེས་འཐོབ་པར་བྱ་བའི་ཕྱིར། །རྡོ་རྗེ་སྙིང་རྒྱན་ཕྱག་རྒྱ་ཡི། །
དཀྱིལ་འཁོར་རྒྱལ་བོ་བདག་འབྲི་ན། །ལྷ་དང་ལྷ་མིན་གནོད་སྦྱིན་དང་། །སྲིན་པོ་ཡི་དྭགས་ཤ་ཟ་
དང་། །རྗེད་བྱེད་འབྱུང་བོ་མཁའ་འགྲོ་མ། །གྲིབ་གནོན་མཁའ་ལྡིང་མི་འམ་ཅི། །རིག་སྔགས་
གྲུབ་པ་རྒན་པོའམ། །རྒན་མོ་གཡོག་འཁོར་བཅས་པ་སྟེ། །གང་དག་འཁོད་པ་རྣམས་དེངས་
ཤིག །འདི་ལྟར་རྡོ་རྗེ་འཆང་གི་བཀའ། །ཐོས་ནས་མྱུར་བར་ཉིད་དེངས་ཤིག །གང་དག་མི་འགྲོ་
དེ་དག་ནི། །ཕྱག་ན་རྡོ་རྗེ་ཧཱུཾ་ཞེས་པ། །རབ་ཁྲོས་འབར་བའི་བཞིན་ཅན་གྱི། །ཡེ་ཤེས་རྡོ་རྗེ་འབར་
བ་ཡིས། །མགོ་བོ་ཚལ་བ་བརྒྱར་འགས་འགྱུར། །ཞེས་གར་དང་བཅས་པ་ལན་གསུམ་གྱིས་
62

༄༅། །རྡོ་རྗེ་སྙིང་བོ་རྒྱན་གྱི་ཆོས་སྐོར་བཞུགས་སོ། །
ཕུ༽
བགེགས་བསྐྲད་ཅིང་། མནན་སྲེག་ལ་སོགས་པ་བྱའོ། །དེ་བཞིན་དུ་ཤར་དུ་གཡས་བརྐྱང་དང་།
ལྷོར་གཡོན་བརྐྱང་། ནུབ་ཏུ་ས་ག བྱང་དུ་ཟླུམ་པོའི་རྐང་སྟབས་བྱ་ཞིང་། རིན་ཆེན་རྡོ་རྗེ་འབར་
བ་ཡིས། །ཞེས་འདོན་པ་བསྒྱུར་བས་ཕྱོགས་བཞིའི་བགེགས་བསྐྲད་ཅིང་མནན་སྲེག་ལ་སོགས་
པ་བྱའོ། །དེ་ནས་སེང་ལྡེང་ལ་སོགས་པ་ལས་བྱས་པའི་ཕུར་བུ་སྟོད་ཁྲོ་བོ་སོ་སོའི་གཟུགས་ཅན་
ལ་ཙན་དན་དམར་བོས་བྱུག སྲད་བུ་དམར་བོ་དཀྲི། མེ་ཏོག་གི་ཕྲེང་བ་དམར་བོ་བཏགས་པ་
རྣམས་སྣོད་གཙང་མར་འབྲུ་ལ་སོགས་པ་ལ་བཙུགས་ཏེ་ལས་སྔགས་ཀྱིས་བསང་སྦྱང་བྱས་ནས།
ཧཱུཾ་ལས་ཁྲོ་བོ་མཐའ་ཡས་གསེར་མདོག་ཅན། གཡས་སེར་གཡོན་དཀར། ཕྱག་དང་བོ་གཉིས་
མཉམ་བཞག གཡས་གཉིས་ཕྲེང་བ། མདའ། གཡོན་གཉིས་སྡིགས་མཛུབ། གཞུ། ཁྲོ་བོ་རྣམ་
རྒྱལ་སྔོན་པོ། ཁམས་གསུམ་རྣམ་རྒྱལ་གྱི་ཕྱག་རྒྱས་རྡོ་དྲིལ་འཛིན་པ། ཁྲོ་བོ་སྤྲིན་འདྲ་ཆར་སྤྲིན་
ལྟ་བུ། གཡས་དཀར། གཡོན་སེར། གཡས་རལ་གྲི། རྡོ་རྗེ། མདའ། གཡོན་ཞགས་པ། སྡིགས་
མཛུབ། གཞུ་བསྣམས་པ། ཁྲོ་བོ་གསུས་པོ་ཆེ་དམར་བོ་རྡོ་རྗེ་ཕྲེང་བའི་ཕྱག་རྒྱ་འཛིན་པ། རྒྱལ་
བ་དམར་བོ་གཡས་སྔོ། གཡོན་དཀར། སྟག་ལྤགས་ཅན། གཡས་བཞི་ན་རྡོ་རྗེ། དབྱུག་ཏོ།
ལྕགས་ཀྱུ། མདའ། གཡོན་བཞི་ན་སྡིགས་མཛུབ་དང་། སྡིགས་མཛུབ་དཀུར་བརྟེན་པ། པདྨ།
གཞུ་འཛིན་པར་གྱུར། ཨོཾ་ཚིན་དྷ་ཚིན་དྷ། ད་ཧ་ད་ཧ དིཔྟ་ཙཀྲ་ཧཱུཾ་ཞེས་སོགས་ལན་བརྒྱ་རྩ་
བརྒྱད་བཟླས་ལ། གཡོན་པའི་ཁུ་ཚུར་སོར་མོ་ལ་སོགས་པས་ཕུར་བུ་བཟུང་ལ། གཡས་པས་རྡོ་
རྗེ་ཐོ་བ་ཐོགས་པའམ། མེད་ན་གཡས་པའི་མཐེ་བོང་གིས་མཐེའུ་ཆུང་གི་རྩེ་མོ་མནནལ་སོར་མོ་
ལྷག་མ་རྣམས་བརྐྱང་བ་རྡོ་རྗེ་རྩེ་གསུམ་པའི་ཕྱག་རྒྱའམ། རྡོ་རྗེ་ཐོགས་ནས་བདུད་རྩི་འཁྱིལ་
བའི་ང་རྒྱལ་དང་ལྡན་པས། ༀ་གྷ་གྷ། གྷ་ཏ་ཡ་བྷཱ་ཏ་ཡ། སརྦ་དུཥྚན་ཕཊ་ཕཊ། ཀཱི་ལ་ཡ་ཀཱི་ལ
ཡ་སརྦ་པཱ་པཾ་ཕཊ་ཕཊ། བཛྲ་ཀཱི་ལ་བཛྲ་དྷ་ར་ཨ་ཛྙཱ་པ་ཡ་ཏི་སྭཱ་ཧཱ། ཞེས་བཟླས་ཤིང་བརྡུངས་
63

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པས། སྤྱི་བོ་ནས་བཏབ་པ་རྐང་མཐིལ་གྱི་བར་དུ་ཕུག་པས་འོད་གསལ་བའི་གནས་ཐོབ་པར་
བལྟས་ཏེ། དབང་ལྡན་ནས་དབུས་ཀྱི་བར་དུ་ཕུར་བུ་བཏབ་ནས་ཕུར་བུ་ལ་མཆོད་བསྟོད་དང་ལས་
བཅོལ་བྱས་ཏེ། མ་ཧཱ་མཎྜལ་ཧཱུཾ། ཞེས་པས་ཆོས་ཐམས་ཅད་ཡེ་ཤེས་ལས་ལོགས་ན་མེད་ལ།
སེམས་ཀྱང་སྟོང་ཉིད་ནམ་མཁའ་ལྟ་བུ་ཡིན་པས་དོན་དམ་པར་བགེགས་ཐམས་ཅད་དང་བྲལ་བ་
ཡིན་ནོ།